Pier Andrea Saccardo

Pier Andrea Saccardo (rodz. 23. kwjytńa 1845., Treviso, um. 12. lutego 1920., Padua) to bůł italski mykolog a botańik. 

 Bjografijo 
Saccardo uczůł śe we licyju we Venezii, a potym we techńicznym insztituće Uńiwersytetu we Padua, kaj we 1867. uzyskoł stopjyń dochtora. Půmogoł Robertowi de Viziani (1800.-1878.), italskimu botańikowi a naukowcowi. We 1869. uostoł na tym uńiwersyteće profesorym naturalnyj historyje. We 1876. stworzůł mikologiczny cajtůng "Michelia". We 1879. uostoł dyrechtorym botańicznego uogrodu uńiwersytetu. Dlo swojigo herbaryjům sebroł kole 70 000 grzibůw ze 18 500 roztůmajtych zortůw. Saccardowe herbaryjům durch je trzimane we uńiwersyteće. 

Naukowo dźałalność uod Saccardo bezma ganc bůła pośwjyncůno mikologiji. Swoja pjyrszo kśůnżka napisoł we 1864. roku, kej bůł 19 lot stary: "Flora Montellica: Introduction to the flora Trevigiana". Uopublikowoł wjyncyj jak 140 artiklůw uo Deuteromycota a Pyrenomycetes. Nojwjyncyj wywołany je skuli zbjoru Sylloge, co mjeśćůł wykoz wszyjskich mjanůw, jake bůły używane dlo grzibůw.